
A N U N Ț
privind organizarea concursului de ocupare a postului contractual de execuție vacant (unic) de „Referent de specialitate achiziții publice” cod COR 242116
în cadrul Serviciului Achiziții Publice și Administrativ, Compartiment Pază

	
	În temeiul prevederilor Hotărârea 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, propun demararea procedurilor pentru organizarea concursului în vederea ocupării postului contractual, Muzeul Național Peleș organizează în perioada 02.11.2026 - 14.12.2026, la sediul său din Sinaia, str. Peleșului nr. 2, concurs pentru ocuparea unui post contractual de execuție vacant (unic):

	Denumirea postului contractual vacant: Referent de specialitate - achiziții publice, cod COR 242116, grad I/S, în cadrul Serviciului Achiziții Publice și Administrativ - poziția 3, III.1 Funcții de specialitate, conform Anexei nr. VIII - Cap. II, pct. B.I, lit. b) din Statul de funcții.
	Durata normală a timpului de lucru: normă întreagă 8 ore/zi, 40 de ore/săptămână
	Perioada: nedeterminată, cu perioadă de probă de 90 de zile calendaristice.
	Locul de muncă: Muzeul Național Peleș, str. Peleșului nr. 2, Sinaia, județ Prahova

	Atribuțiile postului
	- întreprinde demersurile necesare pentru înregistrarea/reînnoirea/recuperarea înregistrării autorităţii contractante Muzueul Național Peleș în S.EA.P. sau recuperarea certificatului digital, dacă este cazul;
	- participă la elaborarea şi, după caz, actualizarea, pe baza necesităţilor transmise de celelalte compartimente ale autorităţii contractante, strategiei de contractare şi a programului anual al achiziţiilor publice;
	- elaborează sau, după caz, participă la activitatea de elaborare a documentaţiei de atribuire şi a documentelor-suport, în cazul organizării procedurilor de achiziție publică;
	- îndeplineşte obligaţiile referitoare la publicitate, astfel cum sunt acestea prevăzute de legislația specifică în domeniul achizițiilor publice;
	- participă în calitate de președinte/membru în comisiile de evaluare a ofertelor depuse în cadrul procedurilor de achiziție publică;
	- aplică şi finalizarea procedurile de atribuire;
	- realizează achiziţii directe;
	- constituie şi păstrează dosarul achiziţiei publice, conform prevederilor legale;
	- verifică facturile aferente achizițiilor publice, încarcă/descarcă facturile emise/primite în SPV, înregistrând documentele și predarea lor către Compartimentul Financiar-Contabilitate, împreună cu documentele justificative;;
	- responsabil cu completarea și actualizarea formularelor de integritate aferente procedurilor de atribuire derulate de Muzeul Național Peleș.
	- respectă dispozițiile Regulamentului de Organizare și Funcționare, Regulamentului Intern, deciziile și hotărârile conducerii instituției, precum și prevederile din domeniul legislației muncii;
	- cunoaște, respectă și aplică normele de prevenire-stingere incendii și normele de sănătate și securitate în muncă corespunzătoare;
	- analizează şi rezolvă reclamaţiile şi sesizările legate de sfera de activitate a serviciului;
	- asigurarea colaborării cu celelalte structuri din cadrul ANAP în exercitarea atribuțiilor specifice.;
	- participă la elaborarea și gestionarea documentației aferentă sistemului de control managerial  intern.
	- îndeplinește orice altă atribuție sau sarcină de serviciu desemnată de șefii ierarhici, conducerea instituției, manager, în limita competențelor, în conformitate cu legislația în vigoare și în limita competențelor profesionale;

	Atribuții în domeniul GDPR
	- păstrează confidențialitatea informaţiilor transmise de operatorii economici indicate de aceştia ca fiind confidenţiale, inclusiv secrete tehnice sau comerciale şi elementele confidenţiale ale ofertelor, în conformitate cu legislația în materia achizițiilor publice;
	- păstrează în condiții de strictețe informaţiile confidenţiale care ar putea conferi avantaje nejustificate ofertanților în cadrul procedurilor de atribuire;
	- păstrează în condiții de strictețe parolele și mijloacele tehnice de acces la datele cu caracter personal pe care le prelucrează în virtutea atribuțiilor sale de serviciu;
	- interzice în mod efectiv și împiedică accesul oricărui alt salariat la canalele de accesare a datelor personale disponibile pe computerul instituției cu ajutorul căruia își desfășoară activitatea;
	- manipulează datele cu caracter personal stocate pe suport fizic la care are acces în virtutea atribuțiilor sale cu cea mai mare precauție, atât în ce privește conservarea suporturilor, cât și în ce privește depunerea lor în locurile și în condițiile stabilite în procedurile de lucru;
	- nu va divulga nimănui și nu va permite nimănui să ia cunoștintă de parolele și mijloacele tehnice de acces în sistemele informatice pe care le utilizează în desfășurarea atribuțiilor de serviciu, cu excepția situațiilor în care divulgarea acestora este necesară prestatorilor de servicii pentru funcționarea sistemului informatic sau a fost autorizată de către superiorul său ierarhic;
	- nu va divulga nimănui datele cu caracter personal la care are acces, atât în mod nemijlocit, cât și, eventual, în mod mediat, cu excepția situațiilor în care comunicarea datelor cu caracter personal se regăsește în atribuțiile sale de serviciu sau a fost autorizată de către superiorul său ierarhic;
	- nu va copia pe suport fizic niciun fel de date cu caracter personal disponibile în sistemele informatice ale instituției, cu excepția situațiilor în care aceasta activitate se regăsește în atribuțiile sale de serviciu sau a fost autorizată de către superiorul său ierarhic;
	- nu va transmite pe suport informatic și nici pe un altfel de suport date cu caracter personal către sisteme informatice care nu se află sub controlul instituției sau care sunt accesibile în afara instituției, inclusiv stick-uri USB, HDD, discuri rigide, căsuțe de e-mail, foldere accesibile via FTP sau orice alt mijloc tehnic.

	Documentele solicitate candidaţilor pentru întocmirea dosarului de concurs
	Pentru înscrierea la concurs candidaţii vor prezenta un dosar care va conţine următoarele documente:
	a) formular de înscriere la concurs, conform modelului prevăzut la anexa nr. 2 din Regulamentul-cadru (documentul se regăsește pe site-ul Muzeului Național Peleș, www.peles.ro, secțiunea Cariere sau la sediul instituției);
	b) copia actului de identitate sau orice alt document care atestă identitatea, potrivit legii, aflate în termen de valabilitate;
	c) copia certificatului de căsătorie sau a altui document prin care s-a realizat schimbarea de nume, după caz;
	d) copiile documentelor care atestă nivelul studiilor (inclusiv suplimetul la diplomă/foaia matricolă) şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
	e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă solicitată postului. Pentru dovedirea vechimii, modelul orientativ al adeverinței menționate este prevăzut în anexa nr. 3 din Hotărârea 1336/2022 Regulamentul-cadru. Adeverințele întocmite într-un alt format trebuie să cuprindă elemente similare celor prevăzute în anexa nr. 3 şi să permită stabilirea funcției ocupate, a nivelului studiilor solicitate pentru ocuparea acesteia, a temeiului desfășurării activității, a vechimii în muncă și a vechimii în specialitatea studiilor (modelul Adeverinței se regăsește pe site-ul Muzeului Național Peleș, www.peles.ro, secțiunea Cariere sau la sediul instituției);.
	f) certificat de cazier judiciar sau, după caz, extrasul de pe cazierul judiciar. Acesta poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei suplimentare de testare. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii;
	g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa care atestă starea de sănătate va conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
	h) curriculum vitae, model comun european - se va semna și data pe fiecare pagină.
	i) minim o scrisoare de recomandare de la locul de muncă anteriror, care să ateste experiența, competențele și comportamentul profesional în cadrul unui post anterior. Persoana care emite recomandarea trebuie să specifice, în clar, următoarele date: nume, funcție, date de contact: telefon și e-mail.
	Copiile de pe actele prevăzute la lit. b)-e), precum şi copia certificatului de încadrare într-un grad de handicap prevăzut la lit. g) se prezintă însoţite de documentele originale și se certifică cu menţiunea "conform cu originalul" de către secretarul comisiei de concurs.

	Condiții generale
	Condițiile generale de participare la concurs sunt cele prevăzute la art. 15 din HG 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și la art. 542 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
	a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
	b) cunoaşte limba română, scris şi vorbit;
	c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
	d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
	e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
	f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
	g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
	h) restricție preangajare - potrivit Legii 189/2025, candidatul declarat „admis” va depune la Agenția Națională de Integritate o declarație prin care se angajează ca pe o perioadă de 12 luni de la data angajării, să nu exercite activităţi de supraveghere sau control şi să nu participe la încheierea de contracte, în numele sau pe seama instituţiei, cu persoana juridică de drept privat la care a desfăşurat o activitate profesională, cu titlu remunerat sau neremunerat, în ultimele 12 luni anterioare angajării.

	Condiţiile specifice
 	a) Studii de specialitate: studii universitare de licență absolvite cu diplomă de licență sau echivalentă; 
	b) Curs de calificare/specializare, certificat de absolvire a unui curs în domeniul achiziţiilor publice;
	c) Competențe specifice în domeniul tehnologiei informației: utilizarea SEAP, experiență în utilizarea PC-ului (sisteme de operare Windows), pachet Office (Word, Excel), SEAP - nivel utilizator începător. Cunoștințele de operare pe calculator se dovedesc prin unul dintre următoarele documente:
	- certificat de competențe digitale eliberat în cadrul examenului național de bacalaureat, care atestă nivelul „utilizator începător” sau un nivel superior;
	- certificat ECDL/ICDL ori profil ECDL/ICDL din care rezultă promovarea unuia sau mai multor module corespunzătoare competențelor solicitate;
	- diplomă, certificat de absolvire sau certificat de competențe profesionale, eliberat în condițiile legii, însoțit, dacă este cazul, de foaia matricolă, suplimentul descriptiv ori programa de formare, din care rezultă dobândirea competențelor solicitate.
	d) Vechime în muncă: minim 5 ani - se solicită minim o scrisoare de recomandare de la locul de muncă anterior.

	Bibliografie și tematică
	Prevederile actelor normative cuprinse în bibliografie se studiază cu modificările şi completările ulterioare adoptate până la data publicării anunţului.
	Bibliografie
	Tematică

	Legea nr. 98/2016 privind achizițiile publice, cu modificările și completările ulterioare
	· integral

	Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016 privind achizițiile publice, cu modificările și completările ulterioare
	· integral

	Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor, cu modificările și completările ulterioare.
	· Capitolul I - Dispoziții generale
· Capitolul III: Contestaţia formulată pe cale administrativ-jurisdicţională
· Capitolul IV: Calea de atac împotriva deciziilor Consiliului
· Capitolul VI: Sistemul de remedii judiciar
· Capitolul VII: Dispoziţii speciale

	Ordonanță de urgență 98/2017 privind funcţia de control ex ante al procesului de atribuire a contractelor/acordurilor-cadru de achiziţie publică, a contractelor/acordurilor-cadru sectoriale şi a contractelor de concesiune de lucrări şi concesiune de servicii
	· INTEGRAL

	Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare

	· Capitolul II – Egalitatea de şanse şi de tratament între femei şi bărbaţi în domeniul muncii
· Capitolul IV – Egalitatea de şanse între femei şi bărbaţi în ceea ce priveşte participarea la luarea deciziei

	Regulamentul de organizare și funcționare a Muzeului Național Peleș - disponibil la adresa de internet www.peles.ro, respectiv
https://peles.ro/ro/transparenta/transparenta/despre-noi-prezentare/organizare/regulament-de-organizare-si-functionare/
	· Capitolul I: Dispoziții generale
· Capitolul II: Scopul și obiectul de activitate
· Capitolul VII: Structura organizatorică, art. 24




	Probele de concurs
	Se pot prezenta la următoarea etapă numai candidaţii declaraţi admişi la etapa precedentă.
	Termenele în care se pot depune contestaţii, respectiv afişarea rezultatelor contestaţiilor: după afişarea rezultatelor obţinute la selecţia dosarelor de înscriere, proba suplimentară de testare, proba scrisă şi interviu, candidaţii nemulţumiţi pot depune contestaţie la Compartimentul Resurse Umane, în termen de o zi lucrătoare de la afișarea efectivă a rezultatului, până la aceeași oră în ziua lucrătoare următoare, sub sancțiunea decăderii din acest drept, potrivit art. 53 și art. 98 alin. (2) din Regulamentul-cadru. Dacă afișarea se face la altă oră decât cea programată în calendar, termenul se recalculează. Rezultatele se afișează la sediul Muzeului Național Peleș și pe pagina de internet www.peles.ro, secțiunea Cariere, folosind codul numeric de identificare comunicat candidatului.
	Rezultatul final al concursului nu se contestă. 
	Punctajul final se calculează ca medie aritmetică a punctajelor obţinute la proba suplimentară de testare, proba scrisă şi la interviu. Este declarat admis candidatul cu cel mai mare punctaj final dintre cei care au obținut punctajele minime necesare la fiecare probă. La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu, în urma căruia comisia de concurs va decide asupra candidatului câştigător.
	1. Selecția dosarelor de înscriere
[bookmark: _Hlk243998207]	Modalitatea de depunere a dosarelor de concurs: Dosarele de concurs se depun, în termenul prevăzut în anunțul de concurs:
	- personal la sediul Muzeul Național Peleș, str. Peleșului nr. 2, Sinaia, județ Prahova, de luni până vineri, în intervalul orar 10.00 - 15.00, persoană de contact: Cătălin Zota - Compartiment Resurse Umane) sau Popescu Nicoleta (Serviciul Achiziții Publice și Administrativ) - telefon, 0244.310.918.
	- prin poșta electronică la adresa de email resurse.umane@peles.ro În cazul transmiterii dosarului prin poșta electronică, documentele se transmit în format PDF, cu un volum maxim de 1 MB, documentele fiind acceptate doar în formă lizibilă.
	- prin Poșta Română sau prin serviciul de curierat rapid, după caz. 
	La înregistrarea dosarului de concurs, fiecărui candidat i se comunică un cod numeric de identificare, corespunzător numărului de înregistrare al dosarului, care va fi utilizat pentru afișarea tuturor rezultatelor concursului.
	Candidații care transmit dosarele de concurs prin Poșta Română, prin serviciul de curierat rapid sau prin poșta electronică primesc codul unic de identificare la adresa de e-mail comunicată de aceștia.
	Candidații care transmit dosarele prin modalitățile menționate mai sus au obligația de a se prezenta la secretarul comisiei de concurs, cu documentele în original, în vederea certificării conformității acestora, pe tot parcursul desfășurării concursului, dar nu mai târziu de data și ora organizării probei suplimentare de testare.
	Transmiterea dosarelor incomplet sau netransmiterea dosarelor de concurs și a documentelor în formatul solicitat, după caz, conduce la respingerea candidatului. 
	Prin raportare la nevoile individuale, candidatul cu dizabilităţi poate înainta comisiei de concurs, în termenul de depunere a dosarelor, propunerea sa privind instrumentele necesare pentru asigurarea accesibilităţii probelor de concurs.
[bookmark: _Hlk244087429]	2. Probă suplimentară de testare a competențelor specifice în domeneniul tehnologiei informațiilor - se organizează înainte de data stabilită pentru proba scrisă.
	Sunt declaraţi admişi candidaţii care au obţinut minimum 50 de puncte la proba suplimentară.
	• Metodologia de testare: Examinarea se realizează, în mod implicit, prin intermediul calculatoarelor puse la dispoziție de Muzeul Național Peleș, la sediul instituției. 
	- sistem de operare Windows 11 Pro;
	- pachet suită de productivitate - Microsoft Office Professional 2020 Plus.
	În cazul unor disfuncționalități tehnice majore, testul poate fi susținut și pe suport de hârtie.
	• Durata probei: Timpul standard alocat rezolvării testului este de 30 minute.
	3. Proba scrisă - constă în redactarea unei lucrări și/sau rezolvarea unor teste-grilă.
	Durata probei scrise - 3 ore
[bookmark: _Hlk243316797]	La proba scrisă a concursului participă numai candidații care au obținut calificativul „admis” la proba suplimentară de testare a competențelor specifice în domeniul tehnologiei informației.
	Sunt declaraţi admişi la proba scrisă candidaţii care au obţinut minimum 50 de puncte.
	Accesul candidaților după ora stabilită pentru începerea probei scrise este interzis. Verificarea identității candidaților se face pe baza cărții de identitate sau a oricărui alt document care atestă identitatea, potrivit legii, aflate în termen de valabilitate. Pe toată durata probei scrise, candidaților nu le este permisă deținerea sau folosirea vreunei surse de informare ori a telefoanelor mobile sau a altor mijloace de comunicare la distanță, sub sancțiunea eliminării din concurs, potrivit art. 38 alin. (15) și (16) din Regulamentul-cadru.
	4. Interviu
	Interviul se susţine într-un termen de 4 zile lucrătoare de la data susţinerii probei scrise, iar data şi ora susţinerii interviului se afişează odată cu rezultatele la proba scrisă. Interviul va fi înregistrat audio.
	Sunt declaraţi admişi la interviu candidaţii care au obţinut minimum 50 de puncte la poba scrisă.
	
	Calendarul concursului
	
	Depunerea dosarelor - 02.11.2026 - 16.11.2026, ora 15.00 - de luni până vineri, în intervalul orar 10.00 - 15.00
	Selecția dosarelor - 17.11.2026, ora 15.00
	Afișarea rezultatelor selecției dosarelor - 18.11.2026, ora 15.00
	Depunere contestații privind selecția dosarelor - 19.11.2026, ora 15.00
[bookmark: _Hlk244087603]	Soluționarea contestațiilor - 20.11.2026, ora 15.00
	Probă suplimentară de testare a competențelor specifice în domeneniul tehnologiei informațiilor - 23.11.2026, ora 11.00
	Afișarea rezultatelor probei suplimentare - 24.11.2026, ora 15.00
	Depunere contestații privind proba suplimentară - 25.11.2026, ora 15.00
	Soluționarea contestațiilor - 26.11.2026, ora 15.00


	Proba scrisă - 02.12.2026, ora 11.00
	Afișarea rezultatelor probei scrise - 03.12.2026, ora 15.00
	Depunere contestații privind proba scrisă - 04.12.2026, ora 15.00
	Soluționarea contestațiilor - 07.12.2026, ora 15.00
	Interviul - 08.12.2026, ora 11.00
	Afișarea rezultatelor interviului - 09.12.2026, ora 15.00
	Depunere contestații privind interviul - 10.12.2026, ora 15.00
	Soluționarea contestațiilor - 11.12.2026, ora 15.00
	Afișarea rezultatelor finale - 14.12.2026, ora 15.00
	
	

Manager interimar
dr. Mircea Alexandru Hortopan



Șef Serviciul Achiziții publice și Administrativ 		Compartiment Resurse Umane
		Nicoleta Popescu					Cătălin Zota

